Rikunarita-ORG/Wikinium huggingface dataset:
# Celik huruf

Kanak-kanak sedang membaca.
Takrifan **celik huruf** (**literasi** atau **kenal huruf**) biasanya memaksudkan keupayaan membaca dan menulis, atau keupayaan menggunakan bahasa untuk membaca, menulis, mendengar, dan bertutur. Dalam konteks yang lebih tepat, celik huruf bermaksud mampu membaca dan menulis di tahap yang memadai untuk berkomunikasi, atau tahap yang membolehkan seseorang memahami dan meluahkan pandangan dalam masyarakat celik huruf agar dapat bergaul dalam masyarakat. Pertubuhan Pendidikan, Sains dan Kebudayaan PBB (UNESCO) telah menggariskan takrifannya seperti berikut: "'Celik huruf' iadalah keupayaan mengenal pasti, memahami, mentafsir, mencipta, menyampaikan, mengira dan menggunakan bahan cetak dan bertulis yang berkenaan dengan pelbagai konteks. Celik huruf melibatkan suatu kontinum pembelajaran untuk membolehkan seseorang individu mencapai matlamatnya, mengembangkan ilmu pengetahuan dan potensinya, serta menyertai masyarakat lebih luas dengan sepenuhnya." Pada zaman moden, buta huruf dipandang sebagai masalah sosial yang perlu diatasi melalui pendidikan.

## Kadar celik huruf sedunia

Kadar celik huruf mengikut negara
Pada tahun 1998, 20% dari seluruh penduduk dunia adalah buta huruf mengikut takrifan PBB, iaitu ketakupayaan membaca dan menulis ayat yang mudah dalam mana-mana bahasa. Berdasarkan takrifan: "umur 15 tahun ke atas boleh membaca dan menulis", pada tahun 2007 CIA World Factbook Amerika Syarikat menganggarkan kadar celik huruf sedunia berada di takat 82%."
Kadar buta huruf di negara-negara Asia Timur dan Amerika Latin biasanya terletak dalam lingkungan 10–15% manakala negara-negara maju cuma sedikit peratusan kadar sedemikian.

Kadar buta huruf amat berbeza antara negara atau rantau, dan selalunya nampak bersamaan dengan kekayaan atau pembandaran sesuatu tempat, namun banyak juga faktor-faktor lain.

## Ekonomi

Ramai penganalisa politik menganggap kadar celik huruf sebagai sukatan modal insan setempat yang penting, atas sebab bahawa orang celik huruf tidak semahal dilatih berbanding yang buta huruf, serta secara amnya lebih tinggi darjat sosioekonominya dan menikmati prospek kesihatan dan guna tenaga yang lebih baik. Para pembuat dasar juga berhujah bahawa celik huruf itu menambahkan peluang pengambilan kerja dan kemasukan pendidikan tinggi. Contohnyam di negeri Kerala, India, kadar kematian wanita dan kanak-kanak menjunam pada 1960-an sejak anak perempuan yang menikmati pendidikan kesan pembaharuan pendidikan selepas tahun 1948 sudah mampu menampung keluarga mereka. Bagaimanapun, kajian-kajian terkini mendakwa bahawa korelasi sebegini mungkin lebih rapat kaitannya dengan kesan persekolahan keseluruhan berbanding setakat celik huruf. Selain potensi menambah kekayaan dari menjadi celik huruf, kekayaan itu juga boleh memupuk celik huruf melalui norma-norma kebudayaan dan capaian lebih mudah kepada sekolah dan perkhidmatan pengajaran.

## Rujukan

## Pautan luar

* Celik huruf di Curlie
* Pembinaan dan pengesahan instrumen bagi mengukur tahap literasi pentaksiran guru sekolah menengah Diarkibkan 2010-04-03 di Wayback Machine
# Kerajaan Jepun

**Kerajaan Jepun** terdiri daripada cabang perundangan, eksekutif dan kehakiman dan berdasarkan kedaulatan rakyat. Kerajaan berjalan di bawah rangka kerja yang ditubuhkan oleh Perlembagaan Jepun, yang diterima pakai pada tahun 1947. Ia merupakan sebuah negara kesatuan, yang mengandungi empat puluh tujuh bahagian pentadbiran, dengan Maharaja sebagai Ketua Negaranya. Peranan beliau ialah upacara dan beliau tidak mempunyai kuasa berkaitan Kerajaan. Sebaliknya, Kabinet, yang terdiri daripada Menteri Negara dan Perdana Menteri, yang mengarahkan dan mengawal Kerajaan dan perkhidmatan awam. Kabinet mempunyai kuasa eksekutif dan dibentuk oleh Perdana Menteri, yang merupakan Ketua Kerajaan. Dia dilantik oleh Diet Kebangsaan dan dilantik ke jawatan oleh Maharaja.

## Rujukan

## Pautan luar

* Background notes of the US Department of State, Japan's Government
* Search official Japanese Government documents and records
* Facts about Japan by CIA's The World Factbook
* Video of the Enthronement Ceremony of the Emperor
* Video of the National Diet Convocation Ceremony
* Video of the House of Representatives Dissolution Ceremony
* Karya oleh Kerajaan Jepun di LibriVox (buku audio domain awam)
# Kanji jōyō

Jōyō kanji (常用漢字, Sebutan bahasa Jepun: [dʑoːjoːkaꜜɲdʑi], harf. "Kanji yang Biasa Digunakan") ialah panduan kepada aksara kanji dan bacaannya, diumumkan secara rasmi oleh Kementerian Pendidikan Jepun. *Kanji jōyō* semasa ialah yang terdapat dalam senarai 2,136 aksara yang dikeluarkan pada tahun 2010. Ia merupakan versi *kanji tōyō* yang diubah suai sedikit, yang merupakan senarai awal kanji peringkat sekolah menengah yang diseragamkan selepas Perang Dunia II. Senarai itu bukan senarai lengkap semua aksara dan bacaan yang digunakan secara tetap; sebaliknya, ia bertujuan sebagai garis dasar literasi bagi mereka yang telah menamatkan pendidikan wajib, serta senarai aksara dan bacaan yang dibenarkan untuk digunakan dalam dokumen rasmi kerajaan. Berikutan keperluan bahawa dokumen rasmi kerajaan hanya mengunakan *kanji jōyō* dan bacaannya, beberapa aksara yang jarang ditemui turut disertakan kerana penggunaannya dalam Perlembagaan Jepun, yang ditulis pada masa yang sama senarai *kanji tōyō* 1,850 aksara asal telah disusun.

2,136 kanji dalam *kanji jōyō* terdiri daripada:

* 1,026 kanji diajar di sekolah rendah (Gred 1-6) (*kanji kyōiku*)
* 1,110 kanji tambahan diajar di sekolah menengah (Gred 7-12)

## Pautan luar

* List of Jōyō Kanji (Japanese Agency for Cultural Affairs)
* Online jōyō kanji database
# Batu dakwat

Suatu batu lesung berbentuk asas dengan takungan menurun.
**Batu dakwat** atau **batu tinta** (Cina Tradisional: 硯, Cina Ringkas: 砚, pinyin: yàn) ialah sejenis batu berupa lesung yang digunakan untuk mengisar dakwat kering sebelum ia dapat digunakan untuk tujuan menulis; ia khusus ada dalam seni khat Cina. Barangan ini tidak sahaja boleh dihasilkan daripada batu, tetapi juga tanah liat, gangsa, besi mahupun tembikar.

## Cara menggunakan

Dakwat dipakai dalam penulisan Cina terkumpul dalam bentuk batang kering. Batang-batang ini lazim digiling pada hujung tapak batu agar ada suatu longgokan terkumpul - orang Cina lazim menggiling dakwat mengikut arah berpusing manakala orang Jepun menggiling ikut arah depan belakang.

Air dititiskan pada longgokan terkumpul sehingga ia melarutkan dakwat ini; larutan tersebut kemudiannya menurun dan bertakung jauh dari tempat dakwat digiling. Dakwat digiling dan dicairkan sehingga cukup larutan terhasil yang boleh dicelupkan sambil meninggalkan kesan pada kertas.

## Galeri

* Batu dakwat Duan Hijau dari Dinasti Song (Koleksi Nantoyōsō, Jepun)
* Batu dakwat She dari Dinasti Song (Koleksi Nantoyōsō, Jepun)
* Batu dakwat Taohe dari Dinasti Song dengan tulisan dari Dinasti Ming (Koleksi Nantoyōsō, Jepun)
* Batu dakwat berpenutup tembikar berbentuk kura-kura, sekitar abad ke-6 hingga 7, Metropolitan Museum of Art

## Rujuksn

Sumber utama
* T.C.Lai, *Treasures of a Chinese Studio*, Hong Kong, 1976.
* Kitabatake Sōji and Kitabatake Gotei, *Chūgoku kenzai shūsei* (A Compendium on Chinese Inkstones), Tokyo, 1980.
* Kitabatake Sōji and Kitabatake Gotei, *Suzuri-ishi gaku* (An Inkstone Encyclopedia), Tokyo, 1977.
* *Yin-ting hsi-ch'ing yen-p'u* (An Imperial Catalogue of the Western Brightness Collection of Inkstones), 24 chapters, preface 1778.
# Zaman Yayoi

**Zaman Yayoi** (弥生時代, *yayoi jidai*) adalah salah satu zaman dalam pembahagian ketika waktu sejarah Jepun yang menjurus kepada Jepun (dengan pengecualian Hokkaido) di abad ke-8 sebelum Masihi sehingga abad ke-3 Masihi. Ciri khas pada barang peninggalan berupa tembikar gaya Zaman Yayoi dan penguasaan teknik penanaman padi di sawah. Barang-barang peninggalan dari zaman ini pertama kali ditemukan di tapak penggalian kumpulan kulit kerang di Yayoi-cho (sekarang daerah Bunkyō di Tokyo) sehingga dinamakan zaman Yayoi. Kebudayaan zaman Yayoi berkembang dari pulau Kyushu sampai sebelah timur pulau Honshu.

Sejalan dengan kemajuan dalam bidang pertanian dikenali perbezaan kelas dan perbezaan kaya miskin yang melahirkan pengelompokkan wilayah yang boleh disebut sebagai bentuk awal negara yang dikenali dengan sebutan Kuni (negara-negara kecil).

Perebutan air dan tanah untuk memperluaskan penanaman padi di sawah menumbuhkan permukiman penduduk, wilayah terbentuk sebagai hasil perang antara desa, usaha perluasan wilayah dan penguasaan daerah menimbulkan perang antara negara-negara kecil yang meluas di seluruh kepulauan Jepun. Pada waktu itu berhasil terbentuk negara-negara kecil berdasarkan daerah seperti Kyushu pada bahagian utara, Kibi, San-in, Kinki, Tōkai, dan Kanto. Pertempuran untuk mencari sekutu dan menyatukan wilayah kekuasaan yang terjadi berulang-ulang kali merupakan proses untuk membentuk negara Jepun zaman purba.

## Lihat juga

* Zaman Tembikar Mumun
# Morfem

Dalam bidang linguistik, **morfem** ialah unit tatabahasa yang paling kecil dalam sesebuah bahasa. Cabang kajian morfem disebut morfologi.

Morfem tidak sama dengan perkataan. Perbezaan utama antara kedua-duanya ialah morfem dapat berdiri sendiri ataupun tidak, sementara perkataan, mengikut definisinya, sentiasa berdiri sendiri. Setiap perkataan terdiri daripada satu atau lebih morfem.

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Pinjam terjemah

Dalam linguistik, **pinjam terjemah** (bahasa Inggeris: *calque*) merupakan penyerapan sesebuah perkataan atau frasa dipinjam daripada bahasa yang lain secara harfiah yakni menerjemahkan maksud kata diserap "perkataan-demi-perkataan" (Bahasa Latin: "*verbum pro verbo*") atau punca-demi-punca.

Ungkapan konsep ini sendiri hasil pendekatan sama dari penterjemahan istilah Bahasa Jerman *Lehnübersetzung*.

## Bahasa-bahasa utama pinjam terjemah dalam bahasa Melayu

### Bahasa Belanda

Peminjaman sebegini cenderung lebih banyak dalam bahasa Melayu piawai Indonesia kerana penjajahan pihak penutur bahasa tersebut. Tertera senarai perkataan yang dikongsi semua negara penutur bahasa Melayu (atau "Nusantara") yang dikenalpasti berakar daripada pinjam terjemah istilah bahasa Belanda:

| Istilah bahasa Melayu (termasuk bahasa-bahasa Malaysia dan Indonesia) | Istilah bahasa Belanda asal |
| --- | --- |
| doktor/dokter gigi | tandarts |
| doktor haiwan | dierenarts |
| rumah sakit | ziekenhuis |
| anjing laut | zeehond |
| wang/uang saku | zakgeld |
| orang tua | ouders |
| luar biasa | buitengewoon |
| keberatan | bezwaar |
| bunuh diri | zelfmoord |
| kenal/tahu diri | zelfkennis |
| minyak rambut | haarolie |
| ilmu hitam | zwarte kunst |
| dilarang keras | streng verboden |
| mata angin | windstreek |
| meja tulis | schriftafel |
| bisu tuli | doofstom |
| keras kepala | stijfkop |
| tandatangan | handtekenen |
| buku harian | dagboek |
| kerusi/kursi malas | luierstoel |
| lapangan terbang | vliegveld |
| kemaluan | schaamdeel |
| wang/uang kecil | kleingeld |
| dikebumikan | ter aarde bestellen |
| taktik bumi hangus | tactiek van de verschroeide aarde |
| lautan api | vlammenzee |
| nama permandian/nama baptis | doopnaam |
| kebiasaan | gewoonte |
| kapal selam | duikboot |

### Bahasa Cina

### Bahasa Inggeris

Pinjam terjemah sebegini cenderung kepada istilah yang merangkumi bidang teknologi dan sains sejak dekad-dekda 1990-an atau zaman berkembangya perkomputeran.

| Bahasa Melayu | Bahasa Inggeris |
| --- | --- |
| Muat naik | upload |
| Muat turun | download |
| cakera padat | compact disc |

## Lihat juga

* Perkataan pinjaman
* Metatipi

## Rujukan

## Pautan luar

* EtymOnline
* Merriam Webster Online
# Go-on

Anda diundang untuk menyunting di projek Wikimedia yang lain juga:
 Wikikamus ·  Wikibuku ·  Wikisumber ·  Wikipetik ·  *Wikilayar*  ·  *Wikiversiti*
 Wikidata ·  Wikifungsi ·  Wikispesies ·  Wikimedia Commons
# Tulisan Kana

| emannsrw  |
| --- |
| Jenis tulisan |  Bentuk suku kata
 |
| Tempoh masa | Sejak 800 Selepas Masihi |
| Arah tulisan | Vertical right-to-left, left-to-right  |
| Bahasa-bahasa | Bahasa Jepun, Bahasa Okinawa dan Bahasa Ainu |
| ISO 15924 |
| ISO 15924 | Hrkt (), ​Japanese syllabaries (alias for Hiragana + Katakana) |
| Unikod |
| Alias Unikod | Katakana or Hiragana |
|

**Kana** adalah salah satu jenis tulisan yang digunakan dalam Bahasa Jepun. Selain itu, bahasa Jepun juga mengunakan tulisan *Hiragana* (ひらがな) dan *Katakana* (カタカナ) serta sistem tulisan lama yang dikenali sebagai man'yōgana. Semua tulisan ini berasal dan dikembangkan daripada logografik tulisan Cina yang dikenali sebagai tulisan *Kanji* (Jepun) atau disebut sebagai "*hànzì*" (Cina).

Semasa pendudukan Jepun di Taiwan, tulisan Kana digunakan dalam Bahasa Taiwan untuk memaparkan sebutan karakter Cina seperti furigana.

**Jadual Kana Jepun**
Hiragana dan katakana (secara mendatar).
Suku kata dalam kurungan adalah kuno. (Gambar jadual ini.)| ø | k | s | t | n | h | m | y | r | w | n/m |
| --- | --- | --- | --- | --- | --- | --- | --- | --- | --- | --- |
| あア | かカ | さサ | たタ | なナ | はハ | まマ | やヤ | らラ | わワ | んン |
| a | ka | sa | ta | na | ha | ma | ya | ra | wa | n/m |
| いイ | きキ | しシ | ちチ | にニ | ひヒ | みミ |  | りリ | ゐヰ |
| i | ki | shi | chi | ni | hi | mi | \* | ri | (wi) |
| うウ | くク | すス | つツ | ぬヌ | ふフ | むム | ゆユ | るル |  |
| u | ku | su | tsu | nu | fu | mu | yu | ru | \* |
| えエ | けケ | せセ | てテ | ねネ | へヘ | めメ |  | れレ | ゑヱ |
| e | ke | se | te | ne | he | me | \* | re | (we) |
| おオ | こコ | そソ | とト | のノ | ほホ | もモ | よヨ | ろロ | をヲ |
| o | ko | so | to | no | ho | mo | yo | ro | (w)o |

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.

## Lihat juga

* Romaji
* Transliterasi and Transkripsi
* Kegunaan kana dalam sejarah
* Kana Taiwan

## Pautan luar

* Real Kana Berlatih menggunakan kana dengan muka taip yang berbeza
* Asal usul Hiragana
* Asal usul Katakana
* Tukar Kanji ke dalam Romaji dan Hiragana Diarkibkan 2007-01-02 di Wayback Machine
* Kana web translator - Tukar Kana ke dalam Rōmaji
* Converts Romaji to Kana, Hepburn System Diarkibkan 2013-01-27 di Wayback Machine
* Kana Copybook (PDF)
* Kana no quiz Free/libre and cross-platform educational software to memorize Japanese kana pronouncing & transcription.
* Furigana.jp, Converts Japanese web pages or text into one of three formats for easier reading: furigana, kana or romaji
* Japanese Course
# Perumian Nihon-shiki

Ikuti media sosial  **Wikipedia Bahasa Melayu** di **Facebook**  · **Instagram**  · **Twitter**  · **Discord**  · **Telegram**
Ikuti media sosial  **Wikimedia Malaysia** di **Facebook**  · **Instagram**  · **Twitter**  · **Telegram** (saluran)  · (laman sembang)  · **WhatsApp** (saluran)
# Gaya khat Cina

| Gaya khat Cina |
| --- |
|  |
| Aksara Cina untuk "penulisan" atau "buku". |
| Nama Bahasa Cina |
| Bahasa Cina | 書法 |
| Tulisan Cina Ringkas | 书法 |
|

| Transkripsi |
| --- |
| Bahasa Mandarin Baku |
| Hanyu Pinyin | Shūfǎ |

 |
| Vietnamese name |
| Vietnamese alphabet | *Thư Pháp* |
| Korean name |
| Hangul | 서예 |
| Hanja | 書藝 |
|

| Transkripsi |
| --- |
| Revised Romanization | Seoye |
| McCune–Reischauer | Sŏye |

 |
| Nama Jepun |
| Kanji | 書道 |
| Hiragana | しょどう (moden) しよだう (zaman dahulu) |
|

| Transkripsi |
| --- |
| Hepburn Semakan | Shodō |

 |
|  |

Tulisan Cina boleh digayakan dalam pelbagai jenis selaras dengan perkembangan penulisan tersebut dari asalnya sebagai tanda ukiran cap mohor ke gangsa sampailah ke dakwat.

## Gaya

**Gaya-gaya khat Cina yang utama**| Nama Melayu | Cina (trad. Hanzi); Jepun (Kanji); Korea (Hanja); Vietnam (Hán tự) | Cina (Hanzi - ringkas) | Cina, Mandarin (Pinyin) | Jepun (Romaji) | Korea (Hangul) | Korea (RR) | Vietnam (Quốc ngữ) |
| --- | --- | --- | --- | --- | --- | --- | --- |
| Tulisan mohor (Mohor kecil) | 篆書 | 篆书 | Zhuànshū | Tensho | 전서 | Jeonseo | Triện thư |
| Tulisan kerani (Skrip pegawai) | 隸書 (Jpn: 隷書) | 隶书 | Lìshū | Reisho | 예서 | Yeseo | Lệ thư |
| Tulisan separa kursif (Skrip berlari) | 行書 | 行书 | Xíngshū | Gyōsho | 행서 | Haengseo | Hành thư |
| Tulisan Kursif (Skrip rumput) | 草書 | 草书 | Cǎoshū | Sōsho | 초서 | Choseo | Thảo thư |
| Tulisan biasa | 楷書 | 楷书 | Kǎishū | Kaisho | 해서 | Haeseo | Khải thư |

|  |  |  |  |  |
| --- | --- | --- | --- | --- |
|  |  |  |  |  |
| Mohor | Kerani | Separa kursif | Kursif | Biasa |

## Galeri contoh

Berikut merupakan contoh gaya menulis aksara 馬 / 马 ("kuda") sepanjang perkembangan penulisan ini:

* Tulisan tulang ramalan
* Tulisan gangsa (zaman Zhou Barat)
* Tulisan gangsa (Zaman Musim-Musim Bunga dan Luruh)
* Tulisan gangsa (Zaman Negeri-Negeri Berperang)
* Tulisan buluh (Chu)
* Tulisan buluh (Qin)
* Tulisan mohor kecil *Shuowen*
* Tulisan kerani
* Regular script (traditional)
* Tulisan separa lengkung
* Cursive script
* Regular script (simplified)

## Rujukan

* Daniels O, *Dictionary of Japanese (Sōsho) Writing Forms*, Lunde Humphries, 1944 (reprinted 1947)
* Deng Sanmu 鄧散木, *Shufa Xuexi Bidu* 書法學習必讀. Hong Kong Taiping Book Department Publishing 香港太平書局出版: Hong Kong, 1978.
* Qiú Xīguī (裘錫圭), *Chinese Writing*, Early China Special Monograph Series No. 4. Berkeley: The Society for the Study of Early China and the Institute of East Asian Studies, University of California, Berkeley, 2000. ISBN 1-55729-071-7.

## Pautan luar

* Art of Chinese Calligraphy
* History of Chinese Calligraphy
* History of Korean Calligraphy Diarkibkan 2008-05-27 di Wayback Machine at Korea.net(KOIS)
* Shotai - Sljfaq
* History of Calligraphy in Vietnam
* [ Chinese Calligraphy online editor
# Tulisan gangsa

Ukiran bertulis pada kawah *ding* zaman dinasti Song s. 800 SM
**Tulisan gangsa** (Bahasa Cina: 金文; pinyin: *jīnwén*) atau **tulisan genta kawah** (Cina ringkas: 钟鼎文; Cina tradisional: 鐘鼎文; pinyin: *zhōngdǐngwén*) merupakan tulisan-tulisan yang diukir pada barangan adat gangsa dari zaman dinasti Shang alaf ke-2 SM sehingga dinasti Zhou pada abad ke-11 hingga 3 SM. Tulisan ini dijumpai pada sekitar 12,000 barangan: 3,000 daripadanya dari dinasti Shang, 6,000 dari dinasti Zhou, 3,000 yang selebihnya dari zaman-zaman Qin dan Han.

## Rujukan
# Wa (Jepun)

Aksara Cina  *Wō* atau *Wa*
**Wa** (倭, "Jepun, orang Jepun", dari bahasa Cina 倭 *Wō* atau *Wa*) ialah nama tertua Jepun yang tercatat dalam sejarah. Para penulis China, Korea, dan Jepun pada zaman purba sering menuliskannya untuk menyebut *Yamato*. Aksara 倭 ("kurcaci") digunakan hingga abad ke-8. Setelah itu, orang Jepun menggantikan aksara ini dengan 和 yang bermaksud "harmoni, kedamaian, keseimbangan".

Sitagahi Kuni
Sitagahi Agatanusi
## Rujukan

* Aston, William G. 1924. *Nihongi: Chronicles of Japan from the Earliest Times to A.D. 697.* Charles E. Tuttle reprint 1972.
* Carr, Michael. 1992. "Wa 倭 Wa 和 Lexicography," *International Journal of Lexicography* 5.1:1-30.
* Forke, Alfred, tr. 1907. *Lun-hêng, Part 1, Philosophical Essays of Wang Ch'ung*. Otto Harrassowitz.
* Karlgren, Bernhard. 1923. *Analytic Dictionary of Chinese and Sino-Japanese*. Dover Reprint 1974.
* Lee, Kenneth B. 1997. *Korea and East Asia: The Story of a Phoenix*. Greenwood Publishing Group. ISBN 0-275-95823-X OCLC 35637112.
* Lewis, James B. and Amadu Sesay. 2002. *Korea and Globalization: Politics, Economics and Culture*. Routledge. ISBN 0-7007-1512-6 OCLC 46908525 50074837.
* Nakagawa Masako. 2003. The *Shan-hai ching* and *Wo*: A Japanese Connection, *Sino-Japanese Studies* 15:45-55.
* Tsunoda Ryusaku, tr. 1951. *Japan in the Chinese dynastic histories: Later Han through Ming dynasties*. Goodrich, Carrington C., ed. South Pasadena: P. D. and Ione Perkins.
* Wang Zhenping. 2005. *Ambassadors from the Islands of Immortals: China-Japan Relations in the Han-Tang Period*. University of Hawai'i Press.
* Wilkinson, Endymion. 2000. *Chinese History: a manual*, revised and enlarged ed. Harvard University Asia Center.
# Baekje

| Baekje백제(百濟) |
| --- |
| 18 SM–660 |
| Baekje at its height in 375. |
| Ibu negara | Wirye (18 BC–475 AD) Ungjin (476–538) Sabi (538–660) |
| Bahasa umum | Korea Lama |
| Agama  | Buddha, Konfusianisme, Kepawangan |
| Pemerintah | Raja |
| Raja |   |
|  |
| • 18 SM - 28  | Onjo |
| • 346 - 375  | Geunchogo |
| • 523 - 554  | Seong |
| • 641 - 660  | Uija |
|  |
| Zaman bersejarah | Kuno |
|  |
| • Penubuhan  | 18 SM 18 SM |
| • Kempen Raja Geunchogo  | 346 - 375 |
| • Pengenalan agama Buddha  | 385 |
| • Kejatuhan Sabi  | 18 Julai 660 660 |
|  |
| Populasi |
|  |
| •  | 3,800,000 (660 M) |
|  |
|

|  |  |
| --- | --- |
| **Didahului oleh** | **Diganti oleh** |
|

|  |  |
| --- | --- |
|  | Kerajaan Buyeo |
|  | Gabungan Mahan |

 |

|  |  |
| --- | --- |
| Silla |  |

 |

 |

|  |
| --- |
| Baekje |
| Gilt-bronze Incense Burner of Baekje |
| Nama Korea |
| Hangul | 백제 |
| Hanja | 百濟 |
| Perumian Semakan | *Baekje* |
| McCune–Reischauer | *Paekche* |

**Baekje** atau **Paekche** (Korea: 백제; Hanja: 百濟,sebutan bahasa Korea: [pɛk̚tɕ͈e]) (18 SM – 660 M) ialah sebuah negara kuno yang pernah bertapak di Korea barat daya. Baekje bersama Goguryeo dan Silla merupakan Tiga Kerajaan Korea lama.

Baekje diasaskan oleh Onjo, putera ketiga pengasas Goguryeo, Jumong dan So Seo-no, di Wirye-sung (sekitar Seoul masa kini). Seperti Goguryeo, Baekje mengaku mewarisi negeri Buyeo yang ditubuhkan di kawasan Manchuria sewaktu kejatuhan Gojoseon.

Baekje bermusuh dan bersekutu bersilih ganti dengan Goguryeo dan Silla ketika ketiga-tiga kerajaan ini semakin menguasai semenanjung Korea. Di kemuncaknya pada abad ke-4, Baekje menguasai jajahan di China dan bahagian barat Semenanjung sejauh Pyongyang. Baekje menjadi sebuah kuasa laut serantau yang penting, dengan menjalin hubungan politik dan perdagangan dengan China dan Jepun.

Pada tahun 660, Baekje ditumpaskan oleh perikatan negeri Silla dan China yang diperintah Dinasti Tang, lalu berserah kepada Silla Bersatu.

## Rujukan

## Lihat juga

* Sejarah Korea

## Pautan luar

* Baekje History & Culture Hall maintained by South Chungcheong Province of South Korea
* Buyeo National Museum
* Gongju National Museum
* Baekje Research Institute Diarkibkan 2011-05-15 di Wayback Machine eatablished in Chungnam National University
* East Asian History Diarkibkan 2005-12-29 di Wayback Machine by Wontack Hong, Professor Emeritus, Seoul National University
* Paekche of Korea and the Origin of Yamato Japan, Wontack Hong, Seoul: Kudara International, 1994. ISBN 89-85567-02-0 93910 Includes bibliographical references and index. **Several PDF available online**.